2016 m. vasaros paralimpinės žaidynės

2016 m. vasaros paralimpinės žaidynės, arba penkioliktoji vasaros Parolimpiada, vyko Rio de Žaneire, Brazilijoje, 2016 m. rugsėjo 7–18 dienomis. Tai pirmosios vasaros paralimpinės žaidynės, vykusios miesto-rengėjo žiemos sezonu. Šios žaidynės buvo pirmosios Pietų Amerikos žemyne ir Lotynų Amerikoje, antros – pietų pusrutulyje (pirmosios – Sidnėjuje, 2004 m. vasaros paralimpinės žaidynės) bei pirmos šalyje, kurioje valstybinė kalba – portugalų.

Miesto rinkimai 
2001 m. sutartimi tarp Tarptautinio olimpinio komiteto ir Tarptautinio paralimpinio komiteto numatyta, kad miestas, gavęs organizavimo teises 2016 m. vasaros olimpinėms žaidynėms, taip pat rengia ir 2016 m. Parolimpiadą. Po 2009 m. spalio 2 d. vykusio trečiojo ir kartu finalinio balsavimo 127-ojoje TOK sesijoje Kopenhagoje teisė organizuoti 2016 m. olimpines ir paralimpines žaidynes atiteko Rio de Žaneirui.

Plėtra ir pasiruošimas 
Rio de Žaneiras buvo pirmasis miestas, rengęs tiek Pan Amerikos, tiek Parapan Amerikos žaidynes tais pačiais metais. Šių renginių organizavimas 2007 m. miestui davė patirties daugelio sporto šakų varžybų – kartu ir sporto renginių neįgaliesiems – rengime. Brazilijos paralimpinio komiteto prezidentas Endriu Parsonsas () pastebėjo, jog organizacinės olimpinių ir paralimpinių varžybų komandos palaikė gerus santykius ir kalbėjo „ta pačia kalba“ () tiek, kiek tai leidžia organizacinės galimybės. E. Parsonsas gyrė gerą 2012 m. vasaros paralimpinių žaidynių organizuotumą ir jautė, jog jo komanda pasimokė iš Londono ir visa tai galės pritaikyti Rio žaidynėms.

Arenos 
Kaip ir anksčiau, 2016 m. paralimpinės žaidynės vyks daugiausia tose pačiose arenose kaip ir olimpinės žaidynės. Bara da Tižukoje bus daugiausia arenų, skirtų žaidynėms. Kitų arenų bus Kopakabanos paplūdimyje, Marakanos rajone ir Deodoro. Bara da Tižukoje įsikurs ir Olimpinis kaimelis.

Bara grupė 
 Olimpinis vandens sporto stadionas – plaukimas
 Olimpinis žolės riedulio stadionas – 5 ir 7 žaidėjų futbolas
 Olimpinis teniso stadionas – vežimėlių tenisas
 Olimpinis treniruočių centras – golbolas, dziudo, vežimėlių krepšinis
 Riocentras – bočia, sunkumų kilnojimas, stalo tenisas
 Rio olimpinė arena – vežimėlių regbis

Deodoro grupė 
 Nacionalinis šaudymo centras – šaudymas
 Fechtavimosi arena – vežimėlių fechtavimas
 Nacionalinis jojimo centras – jojimas

Marakanos grupė 
 Marakanos stadionas – atidarymo ir uždarymo ceremonijos
 João Havelange olimpinis stadionas – lengvoji atletika
 Maracanazinho – tinklinis sėdomis
 Marquês de Sapucaí sambadromas – šaudymas iš lanko

Kopakabanos grupė 
 Kopakabanos paplūdimys – triatlonas
 Flamengo parkas – dviračių sportas ir maratonas
 Marina da Glória – buriavimas
 Lagoa Rodrigo de Freitas – kanojų irklavimas ir irklavimas

Žaidynės 
2016 m. vasaros paralimpinėse žaidynėse bus rungiamasi 22 sporto šakose. Rio žaidynėse vyks dvi naujos rungtys: kanojų irklavimas ir triatlonas.

  5 žaidėjų futbolas ()
  7 žaidėjų futbolas ()
  Bočia ()
  Buriavimas ()
  Dviračių sportas ()
  Plento
  Treko
  Dziudo ()
  Golbolas ()
  Irklavimas ()
  Jojimas ()
  Kanojų irklavimas ()
  Lengvoji atletika ()
  Paratriatlonas ()
  Plaukimas ()
  Stalo tenisas ()
  Sunkumų kilnojimas ()
  Šaudymas ()
  Šaudymas iš lanko ()
  Tinklinis ()
  Vežimėlių fechtavimas ()
  Vežimėlių krepšinis ()
  Vežimėlių regbis ()
  Vežimėlių tenisas ()

Dalyvaujančios šalys 

Tarptautinis paralimpinis komitetas slaptu balsavimu nusprendė pašalinti Rusijos delegaciją iš šių žaidynių dėl tarptautinio dopingo vartojimo skandalo, kuomet sportininkų dopingo vartojimas buvo skatinamas ir slepiamas su šalies vyriausybės pritarimu. Kaip ir 2016 m. olimpinėse žaidynėse, čia dalyvaus pabėgėlių olimpinė rinktinė su nepriklausoma olimpine vėliava. Šioje rinktinėje bus du dalyviai: plaukikas Ibrahim Al Hussein iš Sirijos ir disko metikas Shahrad Nasajpour iš Irano.

Susiję straipsniai 
Lietuva 2016 m. vasaros paralimpinėse žaidynėse

Šaltiniai

Nuorodos 
 Rio de Žaneiras 2016 – oficialus tinklalapis 
 Rio de Žaneiras 2016 iš TPK

Paralimpinis sportas
2016 sporte